ભારતમાં કોંગ્રેસના કેટલાક અગ્રણીઓએ એવી શંકા કરી છે કે, આ મુલાકાત પૂર્વયોજિત હતી. આવી વાતો દ્વારા ભારતીય લોકોમાં વિભ્રમ ઊભો કરવાનું યોગ્ય નથી. મુલાકાતનો આ રીતે વિરોધ કરવાનું પણ યોગ્ય નથી. પાકિસ્તાનના વિદેશ સચિવે જ આ મુલાકાત કઈ રીતે શક્ય બની તેનો ઘટનાક્રમ પત્રકારો સમક્ષ વર્ણવ્યો હતો એ પ્રમાણે સવારે દસેક વાગ્યે જ આ ઘટનાક્રમની શરૂઆત થઈ હતી, જ્યારે મોદીએ શરીફને શુભેચ્છા માટે ફોન કર્યો હતો અને જ્યારે ભારતના વડાપ્રધાન લાહોર આવે છે એવું સત્તાવાર રીતે જાહેર થયું ત્યારે પાકિસ્તાન ખાતેના ભારતના હાઈ કમિશનર જે સવારે પોતાનાં અન્ય કામોમાં રોકાયેલા હતા એ અને પાકિસ્તાનના વિદેશ સચિવે તત્કાલ શરીફના નિવાસસ્થાન જતીઉમરા જવા તરત રવાના થવું પડ્યું હતું.